## Pravilnik o izmjenama i dopunama Pravilnika o registru davatelja usluga certificiranja elektroničkih pot­pisa koji izdaju kvalificirane certifikate

### NN 112/2007 (31.10.2007.), Pravilnik o izmjenama i dopunama Pravilnika o registru davatelja usluga certificiranja elektroničkih pot­pisa koji izdaju kvalificirane certifikate

# MINISTARSTVO GOSPODARSTVA, RADA I PODUZETNIŠTVA

**3313**

Na temelju članka 19. stavka 4. Zakona o elektroničkom potpisu (»Narodne
novine«, broj 10/2002) ministar gospodarstva, rada i poduzetništva donosi

## PRAVILNIK

### O IZMJENAMA I DOPUNAMA PRAVILNIKA O REGISTRU DAVATELJA USLUGA CERTIFICIRANJA ELEKTRONIČKIH POTPISA KOJI IZDAJU KVALIFICIRANE CERTIFIKATE

Članak 1.

U Pravilniku o registru davatelja usluga certificiranja elektroničkih potpisa
koji izdaju kvalificirane certifikate (»Narodne novine«, broj 54/2002) u uvodnom
dijelu iza riječi »Na temelju članka« dodaju se riječi »12. stavka 2. i članka«.

Članak 2.

U članku 2. alineji 1. riječi »trgovačko društvo« zamjenjuju se riječima »pravna
osoba«.

Članak 3.

U članku 4. točki 1. riječi »trgovačkom društvu« zamjenjuju se riječima »pravnoj
osobi«.
Točka 5. mijenja se i glasi:
»5. Dokaze o ispunjavanju općih uvjeta sadržanih u članku 12. i uvjeta sadržanih
u članku 17. Zakona o elektroničkom potpisu, te uvjeta sadržanih u Pravilniku o
mjerama i postupcima uporabe i zaštite elektroničkog potpisa i naprednog
elektroničkog potpisa, sredstava za izradu elektroničkog potpisa, naprednog
elektroničkog potpisa i sustava certificiranja i obveznog osiguranja davatelja
usluga izdavanja kvalificiranih certifikata (»Narodne novine«, broj 54/2002).«.

Članak 4.

U članku 5. točke 1., 2. i 3. brišu se.
Dosadašnja točka 5. postaje točka 2. i mijenja se i glasi:
»5. Opća pravila pružanja usluga certificiranja i Pravilnik o postupcima
certificiranja (sukladno članku 11. Pravilnika o mjerama i postupcima uporabe i
zaštite elektroničkog potpisa i naprednog elektroničkog potpisa, sredstava za
izradu elektroničkog potpisa, naprednog elektroničkog potpisa i sustava
certificiranja i obveznog osiguranja davatelja usluga izdavanja kvalificiranih
certifikata)«.
Dosadašnja točka 6. postaje točka 3. i mijenja se i glasi:
»6. opis sustava fizičke i tehničke zaštite uređaja, opreme i podataka sukladno
članku 12. i članku 17. Zakona o elektroničkom potpisu kroz Pravilnik o
provođenju zaštite sustava certificiranja sukladno članku 41. Pravilnika o
mjerama i postupcima uporabe i zaštite elektroničkog potpisa i naprednog
elektroničkog potpisa, sredstava za izradu elektroničkog potpisa, naprednog
elektroničkog potpisa i sustava certificiranja i obveznog osiguranja davatelja
usluga izdavanja kvalificiranih certifikata«.
Dosadašnja točka 8. postaje točka 5. i riječ »potvrde« zamjenjuje se riječima
»presliku potvrde«.
Dosadašnja točka 9. postaje točka 6. i mijenja se i glasi:
»9. presliku police obveznog osiguranja od odgovornosti za štete u iznosu
propisanom Pravilnikom o mjerama i postupcima uporabe i zaštite elektroničkog
potpisa i naprednog elektroničkog potpisa, sredstava za izradu elektroničkog
potpisa, naprednog elektroničkog potpisa i sustava certificiranja i obveznog
osiguranja davatelja usluga izdavanja kvalificiranih certifikata.«.

Članak 5.

U članku 6. stavak 1. mijenja se i glasi:
»Ministarstvo izdaje dozvolu za obavljanje usluga certificiranja s izdavanjem
kvalificiranih certifikata onim podnositeljima koji ispunjavaju uvjete
predviđene Zakonom, ovim Pravilnikom, Pravilnikom o mjerama i postupcima uporabe
i zaštite elektroničkog potpisa i naprednog elektroničkog potpisa, sredstava za
izradu elektroničkog potpisa, naprednog elektroničkog potpisa i sustava
certificiranja i obveznog osiguranja davatelja usluga izdavanja kvalificiranih
certifikata, te Pravilnikom o tehničkim pravilima i uvjetima povezivanja sustava
certificirnqja elektroničkih potpisa («Narodne novine«, broj 89/2002).«.

Članak 6.

U članku 8. stavku 1. alineja 1. mijenja se i glasi:
» – pet godina za pravnu osobu upisanu u sudski registar u Republici Hrvatskoj
ili obrtnika upisanog u obrtni registar u Republici Hrvatskoj«.

Članak 7.

U članku 9. alineja 3. mijenja se i glasi:
»– matični broj poslovnog subjekta ili matični broj obrta,«.

Članak 8.

U članku 13. stavak 2. mijenja se i glasi:
»Oblik i struktura elektroničkog registra odgovara tehničkim pravilima utvrđenim
Pravilnikom o tehničkim pravilima i uvjetima povezivanja sustava certificiranja
elektroničkih potpisa.«.

Članak 9.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/07-01/205
Urbroj: 526-05-01-03/1-07-1
Zagreb, 23. listopada 2007.

Ministar
**Branko Vukelić**, v. r.

Pravilnik, NN 112/2007-3313
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)